Peter Wohlleben

Peter Wohlleben (sündinud 1964. aastal Bonnis) on saksa metsnik ja looduskirjanik.

Looduslähedane metsamajandus 
Hümmeli valla metskonna juhina muutis Wohlleben seal kasutatud traditsioonilise majandamisviisi alates 1994. aastast äärmiselt ökoloogiliseks. Esmalt loobuti täielikult taimekaitsevahendite kasutamisest. Tänapäeval on Hümmel üks väheseid omavalitsusi Saksamaal, kus puidukombaine ei kasutata. Selle asemel töötatakse trosside ja traktorite, metsatööliste ja osaliselt hobuste abil. 1996. ja 1998. aastal sai metskond Adenau valdade ühenduse eripreemia ökoloogilise metsamajandamise eest ja oli 2010. aastal Saksamaa kodu- ja keskkonnaliidu võistluse võitja. 2008. ja 2012. aastal osutus Hümmeli metskond väljavalituks konkursil "Deutschland – Land der Ideen". Sellise metsamajandusviisi väärtuse hindamiseks alustas Wohlleben koostööd Aacheni ülikooli keskkonnauuringute instituudiga.

Wohlleben algatas Hümmelis ka kaks eripärast kalmistumetsa inimestele, kes eelistavad matmispaika põlismetsas. Väljaspool neid matmispaiku sai Hümmeli metskond rahvusvahelise metsahoolekogu FSC tunnustuse ja metskond vastab Saksa looduslähedase metsahoolde liidu kriteeriumidele.

Wohlleben on ka projektide "Metsik pöök" ja "Kodanikujaht" algataja.

2017. aastal asutas Wohlleben koos Lidwina Hamacheri und Kerstin Manhelleriga Hümmeli metsaakadeemia. Ettevõte korraldab metsa- ja metsamajandamise teemalisi seminare, kursusi ja matku, nõustab metsaomanikke ja metsandusfirmasid, müüb õppematerjale ja erialakirjandust ning tegeleb muude metsandusega seotud tegevustega.

"Puude salapärane elu"
Raamat "Puude salapärane elu" oli 2016. aasta Spiegeli raamatumüügiedetabeli tipus. Reaktsioonid teosele olid aga erinevad. Ühelt poolt kiideti teaduse hetkeseisu huvitavat ja valgustavat kajastust. Teisalt, erialaringkonnad ei võtnud raamatut kuigi tõsiselt, nad kritiseerisid autorit metsa tugeva inimesestamise eest ning heitsid talle ette selle müstifitseerimist. Samuti öeldakse, et piir faktide ja oletuste vahel ei ole lugeja jaoks eristatav.

Raamatud
 "Wald ohne Hüter. Im Würgegriff von Jagdinteressen und Forstwirtschaft. Ein Förster erzählt", Adatia, Sankt Augustin 2007, ISBN 978-3-940461-01-8.
 "Holzrausch. Der Bioenergieboom und seine Folgen", Adatia, Sankt Augustin, 2008, ISBN 978-3-940461-03-2.
 "Naturschutz ohne Natur. Von den Grenzen der Umweltpolitik", wjs, Berliin 2009, ISBN 978-3-937989-50-1.
 "Der eigene Wald. Privatwald optimal bewirtschaften", Verlag Eugen Ulmer, Stuttgart, 2010, ISBN 978-3-8001-5902-4.
 "Evolution 2.0. Macht und Ohnmacht des Homo sapiens", wjs, Berliin 2010, ISBN 978-3-937989-64-8.
 "Bäume verstehen. Was uns Bäume erzählen, wie wir sie naturgemäß pflegen", pala, Darmstadt 2011, ISBN 978-3-89566-365-9.
 "Kranichflug und Blumenuhr. Naturphänomene im Garten beobachten, verstehen und nutzen", pala, Darmstadt, Saksamaa 2012, ISBN 978-3-89566-310-9.
 "Der Wald – ein Nachruf. Wie der Wald funktioniert, warum wir ihn brauchen und wie wir ihn retten können – ein Förster erklärt", Ludwig, München 2013, ISBN 978-3-453-28041-0.
 "Mein Wald. Nachhaltig, sanft, wirtschaftlich", Verlag Eugen Ulmer, Stuttgart 2013, ISBN 978-3-800-17982-4.
 "Die Gefühle der Tiere. Von glücklichen Hühnern, liebenden Ziegen und träumenden Hunden – Ein Plädoyer für Respekt und Achtsamkeit", pala, Darmstadt 2014, ISBN 978-3-89566-364-2.
 "Das geheime Leben der Bäume. Was sie fühlen, wie sie kommunizieren - die Entdeckung einer verborgenen Welt", Ludwig, Müncheni 2015, ISBN 978-3-453-28067-0.
 "Menschenspuren im Wald. Ein Waldführer der besonderen Art – erkennen, verstehen, einmischen", pala, Darmstadt, 2015, ISBN 978-3-89566-352-9.
 koos Miriam Wohllebeniga: "Meine kleine Farm. Anleitung für Selbstversorger", Verlag Eugen Ulmer, Stuttgart, 2015, ISBN 978-3-8001-8394-4.
 "Wohllebens Waldführer", Verlag Eugen Ulmer, Stuttgart, 2016, ISBN 978-3-8001-0321-8.
 "Das Seelenleben der Tiere. Liebe, Trauer, Mitgefühl – erstaunliche Einblicke in eine verborgene Welt", Ludwig, München, 2016, ISBN 978-3-453-28082-3.
 audioraamatuna: Hörbuchverlag, ISBN 978-3-8445-2477-2.
 "Gebrauchsanweisung für den Wald", Piper, München 2017, ISBN 978-3-492-27684-9.
 "Das geheime Netzwerk der Natur", Ludwig, München 2017, ISBN 978-3-453-28096-0.

Tõlked eesti keelde
2016: "Puude salapärane elu. Mida nad tunnevad, kuidas nad suhtlevad – peidulise maailma avastamine". Tõlkinud Olav Renno. Tallinn: kirjastus Tänapäev. ISBN 978-9949850228
2017: "Loomade hingeelu. Armastus, lein, kaastunne – hämmastavad sissevaated varjatud maailma". Tõlkinud Eve Sooneste. Tallinn: kirjastus Tänapäev. ISBN 978-9949851720
2017: "Metsa kasutusõpetus". Tõlkinud Eve Sooneste. Tallinn: kirjastus Tänapäev. ISBN 978-9949852451
2018: "Kas kuuled, kuidas puud räägivad?" Tõlkinud Kristel Kaljund. Tallinn: kirjastus Tänapäev. ISBN 978-9949853106
2020: "Looduse salajane võrgustik." Tõlkinud Eve Sooneste. Tallinn: kirjastus Tänapäev. ISBN 9789949856862
2022: "Kannatlikud puud." Tõlkinud Eve Sooneste. Tallinn: kirjastus Tänapäev. ISBN 978-9916171929

Viited 

Saksa kirjanikud
Looduskirjanikud
Metsavahid
Sündinud 1964